21.4.2022.
LV
Eiropas Savienības Oficiālais Vēstnesis
C 167 A/9
I PIELIKUMS RAKSTURĪGĀKIE PIENĀKUMI
Visām iestādēm kopīgi pienākumi Asistenti rakstiskās tulkošanas jomā, strādājot daudzvalodu vidē, veiks dažādus pienākumus, kas var būt šādi: 1.
Palīdzēt lingvistiem, tulkotājiem un/vai juristiem lingvistiem tulkošanā, rediģēšanā un teksta galīgajā apstrādē, tostarp attiecībā uz īpaši svarīgiem/sensitīviem tulkojumiem: sagatavot dokumentus komandas valodā, veikt terminoloģijas izpēti, tekstu priekšapstrādi un pēcapstrādi, lai tie atbilstu formālajiem, tehniskajiem un formāta kvalitātes standartiem. 2.
Pildīt savus pienākumus, izmantojot tulkošanas rīkus, teksta apstrādes programmatūru, CAT (datorizētas tulkošanas) rīkus, biroja lietojumprogrammas un citus pieejamos IT rīkus. 3.
Palīdzēt lingvistiem, tulkotājiem un/vai juristiem lingvistiem IT rīku izmantošanā. 4.
Palīdzēt praktiskajā un struktūrvienību iekšējā apmācībā, integrēt jaunus kolēģus, palīdzēt izstrādāt un testēt IT rīkus. 5.
Dokumentu pārvaldības nodrošināšana: darbs ar tālruņa un e-pasta pieprasījumiem, tulkošanas pieprasījumu pārvaldīšana un apstrāde, dokumentu un korespondences pēckontrole un lietvedība, informācijas un dokumentācijas nosūtīšana ārštata tulkotājiem, saziņa ar iekšējiem un ārējiem klientiem. 6.
Lingvistiskās informācijas un dokumentācijas pārvaldīšana: juridisku un citu atsauces dokumentu, nosaukumu, tekstu un/vai veidņu meklēšana datubāzēs; dokumentu augšupielāde datubāzēs, serveros un tīmekļa vietnēs; lingvistisko un dokumentu resursu uzturēšana, tulkošanas atmiņu papildināšana un atjaunināšana; sarakstes pārvaldīšana ar valstu ekspertiem, sakaru uzturēšana ar dienesta bibliotēkām un ārējiem partneriem; informācijas atrašana, apkopošana un izplatīšana). 7.
Tematisko tulkošanas atmiņu atjaunināšanu sadarbībā ar tulkotājiem vai juristiem lingvistiem: teikumu pārvaldība EURAMIS (centrālā tulkošanas atmiņa), nekoriģēto teksta saskaņojumu labošana utt.
Papildu pienākumi ES Padomē Padomē asistentu rakstiskās tulkošanas jomā pienākumi papildus var būt šādi: 1.
Rediģēt tekstus 1. valodā, salīdzinot to saturu ar dokumentu oriģināliem, kas sagatavoti citā asistenta pārvaldītā valodā, vai vajadzības gadījumā palīdzēt šādā darbā. 2.
Palīdzēt Padomes Juristu lingvistu darba grupas priekšsēdētājam ES dalībvalstu komentāru konsolidēšanā un darba grupas sanāksmē izdarīt pierakstus. 3.
Sniegt ar saturu saistītu, organizatorisku un tehnisku palīdzību juristiem lingvistiem, sagatavojot un veicot tiesību aktu iepriekšēju pārskatīšanu grupas valodā, izmantojot paraugu, ko sarunu valodā izstrādājuši par dokumentu atbildīgie juristi lingvisti.
I PIELIKUMA beigas.
Noklikšķiniet šeit, lai atgrieztos galvenajā daļā